CELEX: C2006/178/63
Language: da
Date: 2006-07-29 00:00:00
Title: Sag T-143/06: Sag anlagt den  19. maj 2006  — MTZ Polyfilms mod Rådet

29.7.2006   
            
            
               DA
            
            
               Den Europæiske Unions Tidende
            
            
               C 178/34
            
         Sag anlagt den 19. maj 2006 — MTZ Polyfilms mod Rådet
   (Sag T-143/06)
   (2006/C 178/63)
   Processprog: engelsk
   Parter
   
      Sagsøger: MTZ Polyfilms Ltd. (Mumbai, Indien) (ved lawyer P. De Baere)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Rådets forordning (EF) nr. 366/2006 af 27. februar 2006 om indførelse af en endelig antidumpingtold på importen af polyethylenterephthalatfolie med oprindelse i bl.a. Indien annulleres.
            
         
               —
            
            
               Rådet tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren producerer og eksporterer polyethylenterephthalatfolie til Det Europæiske Fællesskab.
   Sagsøgeren har til støtte for søgsmålet for det første gjort gældende, at den anfægtede forordning er i strid med artikel 2, stk. 8, og artikel 2, stk. 9, i grundforordningen (1). Det sagsøgende firma anfægter, at dets eksportpris til Fællesskabet ved den anfægtede forordning er blevet fastsat på grundlag af firmaets eksportpriser til tredjelande, fordi det hævdes, at der ikke kan fæstes lid til de faktiske eksportpriser til Fællesskabet som følge af minimumspriser for import.
   Ifølge sagsøgeren kan der fæstes lid til eksportpriserne i den forstand, hvori dette udtryk er anvendt i artikel 2, stk. 9, i grundforordningen. Sagsøgeren gør endvidere gældende, at den anvendte fremgangsmåde ikke er forenelig med grundforordningen, der opregner de fremgangsmåder, der kan anvendes ved fastlæggelsen af en eksportpris. Sagsøgeren gør gældende, at artikel 2, stk. 8, og artikel 2, stk. 9, i grundforordningen også finder anvendelse på undersøgelser, således som den i denne sag anfægtede procedure, uanset om der forelå pristilsagn.
   For det andet påberåber sagsøgeren sig tilsidesættelse af aftalen om anvendelse af artikel VI i GATT 1994 (2). Ifølge sagsøgeren kan der fæstes lid til dennes eksportpris i den forstand, hvori dette udtryk er anvendt i artikel 2, stk. 1, og artikel 2, stk. 3, i denne aftale. Sagsøgeren anfører endvidere, at den anvendte fremgangsmåde er uforenelig med artikel 2, stk. 1, artikel 2, stk. 3, og artikel 11 i aftalen. Sagsøgeren anfører endelig, at artikel 2, stk. 1, og artikel 2, stk. 3, i aftalen ligeledes finder anvendelse på undersøgelser, der foretages i henhold til artikel 11 i aftalen, således som den delvise foreløbige undersøgelse i denne sag.
   Endelig gør sagsøgeren gældende, at der ikke foreligger noget retsgrundlag for den fremgangsmåde, der blev anvendt ved fastlæggelsen af sagsøgerens eksportpris til Fællesskabet, og at der er sket tilsidesættelse af retssikkerhedsprincippet, eftersom det gøres umuligt for eksporterende producenter at bestemme, hvorledes de skal handle, når der foreligger pristilsagn.
   
      (1)  Rådets forordning (EF) nr. 384/96 af 22.12.1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56, s.1).
   
      (2)  Aftale om anvendelsen af artikel VI i den almindelige overenskomst om told og udenrigshandel 1994 (WTO-GATT 1994) – antidumpingaftale (EFT L 336, s. 103).